Врз основа на член 126 став 1 од Уставот на Република Северна Македонија и член 36 став 1 од Законот за Владата на Република Македонија („Службен весник на Република Македонија“ бр. 59/00, 12/03, 55/05, 37/06, 115/07, 19/08, 82/08, 10/10, 51/11, 15/13, 139/14, 196/15, 142/16, 140/18 и „Службен весник на Република Северна Македонија“ бр. 98/19 ), Владата на Република Северна Македонија на седница одржана на ---------------- 2020 година донесе

УРЕДБА СО ЗАКОНСКА СИЛА ЗА ПРИМЕНА НА ЗАКОНОТ ЗА ПРЕВОЗ ВО ПАТНИОТ СООБРАЌАЈ ЗА ВРЕМЕ НА ВОНРЕДНА СОСТОЈБА

Член 1

Законот за превоз во патниот сообраќај („Службен весник на Република Македонија“ бр. 68/04; 127/06; 114/09; 83/10; 140/10; 17/11; 53/11; 6/12; 23/13; 120/13; 163/13; 187/13; 42/14; 112/14; 166/14; 44/15; 97/15; 124/15; 129/15; 193/15; 37/16; 71/16; 64/18; 140/18 и 163/18 и „Службен весник на Република Северна Македонија бр. 275/19), ќе се применува за време на траење на вонредната состојба, доколку со оваа уредба со законска сила не е поинаку уредено.

За полагање на испитот за професионална компетентност на лице одговорно за превоз и на испитот за професионална компетентност на возач за учество во меѓународен патен сообраќај за време на траење на вонредната состојба, како и за рокот на важење на сертификатот за професионална компетентност на возач за учество во меѓународен патен сообраќај се применуваат одредбите од оваа уредба со законска сила.

Член 2

Полагањето на испитот за професионална компетентност на лице одговорно за превоз и на испитот за професионална компетентност на возач за учество во меѓународен патен сообраќај се одложува за време на траењето на вонредната состојба.

Член 3

Важноста на сертификатите за професионална компетентност на возач за учество во меѓународен патен сообраќај чиј рок на важење е истечен, се продолжува за време на траење на вонредната состојба.

Член 4

Оваа уредба со законска сила влегува во сила со денот на објавувањето во „Службен весник на Република Северна Македонија“.

март 2020 година Претседател на Владата на Република Северна Македонија

Оливер Спасовски